laion/Wikipedia-Exotic huggingface dataset:
ইসলামিক ফাউন্ডেশন বাংলাদেশ

ইসলামিক ফাউন্ডেশন বাংলাদেশ হলো গণপ্রজাতন্ত্রী বাংলাদেশ সরকারের ধর্মবিষয়ক মন্ত্রণালয়ের অধীনস্থ একটি সরকারি প্রতিষ্ঠান যেটি ইসলামের আদর্শ ও মূল্যবোধ প্রচার করে এবং সে সম্পর্কিত কার্যক্রম পরিচালনা করে। ফাউন্ডেশনটির প্রধান কার্যালয় ঢাকায় অবস্থিত, যেটি ৭টি বিভাগীয় কার্যালয়, ৬৪টি জেলা কার্যালয়, ৭টি ইমাম প্রশিক্ষণ কেন্দ্র এবং ২৯টি ইসলামিক প্রচারণা কেন্দ্রের সহায়তায় কার্যক্রমসমূহ বাস্তবায়ন করে। ফাউন্ডেশনটির মহাপরিচালক হলেন প্রতিষ্ঠানটির প্রধান নির্বাহী। ১৯৫৯ সালে বাংলাদেশের ঢাকায় ইসলামের শিক্ষার প্রচার ও প্রসারে দুটি প্রতিষ্ঠান প্রতিষ্ঠা করা হয়। বায়তুল মোকাররম সোসাইটি নির্মাণ করেন বায়তুল মোকাররম জাতীয় মসজিদ (আরবি: بيت المكرّم) এবং ওলামাগণ, ইসলামি দর্শন, সংস্কৃতি ও জীবন ব্যবস্থাকে মানুষের কাছে সহজে পৌছে দেওয়ার জন্য এবং তা নিয়ে গবেষণার লক্ষ্যে প্রতিষ্ঠা করেন দারুল উলুম। ১৯৬০ সালে দারুল উলুমকে পূর্ব পাকিস্তান ইসলামী একাডেমী নামে নামকরণ করা হয়, যার প্রতিষ্ঠাতা ছিলেন আবুল হাশিম এবং একে করাচি ভিত্তিক সেন্ট্রাল ইন্সটিটিউট অব ইসলামিক রিসার্চ এর একটি শাখা হিসেবে রুপান্তর করা হয়। মুক্তিযুদ্ধের পর ১৯৭২ সালে, পাকিস্তানি সেনাবাহিনীকে আওয়ামী লীগের বিরুদ্ধে স্বঘোষিত সমর্থন ও সহায়তার জন্য নিষিদ্ধ করা হয় ইসলামিক একাডেমীকে। একাডেমীটিকে সে সময় রাজনীতিকে ইসলামিকরণের জন্য দোষারোপ করা হয়েছিল। বর্তমান সংস্থাটি ১৯৭৪ সালে কার্যকর হয়েছিল, যখন শেখ মুজিবুর রহমান একে আনুষ্ঠানিকভাবে ইসলামিক ফাউন্ডেশন হিসাবে উদ্বোধন করেন। ১৯৭৮ সালের ২০-২২শে মার্চ ফাউন্ডেশনটি ও.আই.সি.'র সৌজন্যে একটি আলোচনা সভার আয়োজন করে, যেখানে বাংলাদেশসহ ১৬টি দেশের প্রতিনিধিগণ উপস্থিত ছিলেন। ১৯৭৯—৮০ সালে ফাউন্ডেশনটির উন্নয়ন নতুন করে গতিবেগ লাভ করে। মাআরিফুল কুরআন; তাফসীরে উসমানী; সীরাতুল মুস্তফা; সীরাতে খাতামুল আম্বিয়া; নবীয়ে রহমত; যে ফুলের খুশবুতে সারা জাহান মাতোয়ারা বাংলাদেশ মাদ্রাসা শিক্ষা বোর্ড বেফাকুল মাদারিসিল আরাবিয়া বাংলাদেশ ইসলামী বিশ্ববিদ্যালয়, বাংলাদেশ "ইসলামিক ফাউন্ডেশনের মহাপরিচালক হিসেবে যোগ দিলেন বশিরুল আলম"।  Syed Mohammed Shah Amran and Syed Ashraf Ali, Islamic Foundation Bangladesh, Banglapedia: The National Encyclopedia of Bangladesh, Asiatic Society of Bangladesh, Dhaka; Islamic Foundation ওয়েব্যাক মেশিনে আর্কাইভকৃত ১৮ জুন ২০০৮ তারিখে, Bangladesh Directory; Retrieved: 2007-12-25 Raman, B. (২০০৬-০৮-২৯)। "Mujib and Islam"। ২০০৭-০৬-১১ তারিখে মূল (PHP) থেকে আর্কাইভ করা। সংগ্রহের তারিখ ২০০৬-০৮-২৯।  "Country to be run as per Madinah Charter: PM"। The Daily Star। UNB। ২২ মার্চ ২০১৪। সংগ্রহের তারিখ ২৮ এপ্রিল ২০১৬।  দাপ্তরিক ওয়েবসাইট ধর্ম বিষয়ক মন্ত্রণালয়, বাংলাদেশ
অরুণ চন্দ্র উচ্চ বিদ্যালয়

অরুণ চন্দ্র উচ্চ বিদ্যালয় নোয়াখালী জেলার একটি অন্যতম প্রাচীন শিক্ষাপ্রতিষ্ঠান। ১৯১৪ সালে প্রতিষ্ঠিত বিদ্যালয়টিতে বাংলাদেশ ও পশ্চিমবঙ্গের অনেক বিখ্যাত ব্যক্তি পড়াশোনা করেছেন। নোয়াখালীর মাইজদী বাজারে বিদ্যালয়টি অবস্থিত। Barque's Pakistan Trade Directory and Who's who (ইংরেজি ভাষায়)। ১৯৬১-০১-০১। পৃষ্ঠা 65। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মোহাম্মদ মাসুদুর রহমান ভূঁইয়া (২০১২)। "নোয়াখালী সদর উপজেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
কমনওয়েলথ গেমসে বাংলাদেশ

কমনওয়েলথ গেমসে বাংলাদেশ এ পর্যন্ত ৮বার অংশগ্রহণ করেছে। ১৯৭৮ সালে এডমন্টনে অনুষ্ঠিত কমনওয়েলথ গেমস প্রতিযোগিতায় সর্বপ্রথম অংশগ্রহণ করে। ১৯৯০ সালের পূর্ব-পর্যন্ত দলটি আর অংশগ্রহণ করেনি। এরপর থেকে বাংলাদেশ পুনরায় নিয়মিতভাবে অংশগ্রহণ করে আসছে। এ পর্যন্ত বাংলাদেশ দল ৮বার কমনওয়েলথ গেমসে পদক লাভ করে। সবক’টি পদকই এসেছে শ্যুটিং বিষয়ে। বাংলাদেশ শ্যুটিং (বন্দুক চালনা ক্রীড়া) ছাড়া অন্য কোন ক্রীড়া/বিভাগে পদক জিততে পারেনি। কমনওয়েলথ গেমসে বাংলাদেশের সবচেয়ে সফল পদকবিজয়ী ক্রীড়াবিদ হলো আসিফ হোসেন খান, যিনি একটি স্বর্ণ পদক, একটি রৌপ্য পদক ও একটি ব্রোজঞ্জ পদক জিতেছে। এছাডা আব্দুল্লাহ হেল বাকী তিনটি পদক জিতেছে। কমনওয়েলথ অফ নেশনস ২০১৪ কমনওয়েলথ গেমস অলিম্পিক গেমসে বাংলাদেশ বাংলাদেশ জাতীয় ক্রিকেট দল দেশ অনুযায়ী অফিসিয়াল ফলাফল
মুআল্লাকা

মুআল্লাকা (আরবি: المعلقات) হচ্ছে আরবি জাহেলি যুগের এক উল্লেখযোগ্য কাব্য সংকলন। তৎকালীন আরবে উকাজ এর মেলা খুব প্রসিদ্ধ ছিল। এই মেলাই কবিরা তাদের কবিতা শোনাতেন। যে কবিতাটি সব থেকে ভালো হত সেই কবিতাটি সোনার হরফে লিখে পবিত্র মক্কার কাবার দরজায় টাঙিয়ে দেওয়া হত। যেহেতু এগুলো টাঙিয়ে রাখা হত তাই এর নাম রাখা হয় মুআল্লাকা। এই কবিতাগুলো কবি হাম্মাদ আর রাবিয়া আব্বাসি যুগ এ সংকলন করেন। ইমরুল কায়েস ত্বরফা বিন আল আবদ যুহায়ের বিন আবি সুলমা লাবিদ বিন রাবিয়া আমর বিন কুলসুম হারিস বিন হিল্লিজা আনতারা বিন সাদ্দাদ "Al-Muʿallaqāt"।  Tarikhul adab AL arabi by Ahmad Hasan zaiyaat, আইএসবিএন ৯৯৫৩-৮৫-০০৯-৭.
জাতিসংঘের মহাসচিব

জাতিসংঘের মহাসচিব (ইংরেজি: Secretary-General of the United Nations) জাতিসংঘ সচিবালয়ের প্রধান হিসেবে দায়িত্ব পালন করেন। এছাড়াও, তিনি জাতিসংঘের প্রধান মুখপাত্ররূপে কাজ করেন। ১৯৪৫ সালে জাতিসংঘ প্রতিষ্ঠিত হয়। এর সর্বোচ্চ পদ হল মহাসচিব। জাতিসংঘের বর্তমান মহাসচিব হিসেবে পর্তুগালের নাগরিক আন্তোনিও গুতেরেস ১ জানুয়ারি, ২০১৭ সালে দায়িত্বভার গ্রহণ করেন। ৩১ ডিসেম্বর, ২০১১ সালে বান কি মুনের প্রথম দফার মেয়াদকাল শেষ হয়। পরবর্তীতে কোনরূপ বিরোধিতা না আসায় ২১ জুন, ২০১১ সাল থেকে ২০১৬ সাল পর্যন্ত মুন দ্বিতীয় মেয়াদে জাতিসংঘের মহাসচিবরূপে দায়িত্ব পালন করছেন। নভেম্বর, ২০১২ পর্যন্ত মোট ৮ জন ব্যক্তিত্ব বিভিন্ন সময়ে জাতিসংঘের মহাসচিবের দায়িত্ব পালন করেছেন। জাতিসংঘ প্রতিষ্ঠিত হওয়ার পর টৃগভে লি প্রথম মহাসচিব পদে নির্বাচিত হন। কিন্তু তার পূর্বে গ্লাডউইন জেব ভারপ্রাপ্ত মহাসচিব হিসেবে দায়িত্ব পালন করেছিলেন৷ তিনি যুক্তরাষ্ট্রের অধিবাসী ছিলেন৷ তার মেয়াদকাল ছিল ২৪ অক্টোবর, ১৯৪৫ থেকে ২ ফেব্রুয়ারি, ১৯৪৬ পর্যন্ত। "Ban Ki-moon wins second-term as UN Secretary General". BBC News. 21 June 2011.
গ্যাংটকে গন্ডগোল

গ্যাংটকে গন্ডগোল, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস। গ্রীষ্মের ছুটিতে তপেশ ওরফে তোপসের সাথে ফেলুদা গ্যাংটকে বেড়াতে আসে। সেখানে তাদের সাথে রহস্যময় ব্যবসায়ী শশধর বোস এবং নিশিকান্ত সরকারের সাথে পরিচয় ঘটে। ফেলুদার সাথে একজন জার্মান ফটোগ্রাফার হেলমুট উংগারের পরিচয় হয়। সে হিপি। কয়েকদিন পর শশধর বোসের ব্যবসার সঙ্গী শিবকুমার শেলভাংকার খুন হন, হেলমুটের আসল পরিচয় জেনে অবাক হয় ফেলুদা ও তোপসে। ড. বৈদ্য প্ল্যানচেটে জানিয়ে দেন কে হত্যাকারী কিন্তু হত্যা রহস্যের তদন্তে নামে ফেলুদা। একটি নির্জন এলাকায় জংগলে ঘেরা বাগানবাড়িতে ফয়সালা হয় শশধর বোস হত্যাকান্ডের। ফেলুদা বলেন শশধর বোস ও ডঃবৈদ্য একই লোক প্রথমে ডঃবৈদ্য সেজে শিবকুমার বাবুর বিশ্বাস অর্জন করে, পরে তিনি ডাইভার এর সাথে হাত মিলিয়ে শশধরকে হত্যা করেন। ফেলুদা সবার সামনে তাঁর রহস্য ফাঁস করে দিলে তিনি কোনো রকমে ঘরের বাইরে বের হন। এবং জীপে করে পালান। ফেলুদার অব্যার্থ নিশানায় তাঁর গাড়ির চাকা পাংচার হয়, গাড়িটি গাছের সাথে ধাক্কা মারে। শশধর বাবু কীছুদুর দৌড়ে জোঁকের কবলে পড়েন। সেইসঙ্গে ফেলুদা তাকে পুলিশের হাতে তুলে দেন। গ্যাংটকে গণ্ডগোল কাহিনির উপর পর্দায় কোনো চলচ্চিত্র বা টিভি ধারাবাহিক নির্মিত হয়নি। বাদশাহী আংটি নির্মাণের পরে এই কাহিনির ভিত্তিতে চলচ্চিত্র নির্মাণের ভাবনা থাকলেও পরে আর তা নির্মিত হয়নি। ফেলুদা আজিম, শাওন (১ মে ২০১৫)। "মানিকবাবুর খানিকটা"। প্রথম আলো। ১৩ মে ২০২১ তারিখে মূল থেকে আর্কাইভ করা। সংগ্রহের তারিখ ১৩ মে ২০২১।  "গ্যাংটকে গণ্ডগোল সামলাতে পর্দায় 'ফেলুদা' আবির"। আনন্দবাজার। ২৩ মে ২০১৫। সংগ্রহের তারিখ ১৩ মে ২০২১।
বাক্স-রহস্য

বাক্স-রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস। ধনী ব্যবসায়ী দীননাথ লাহিড়ী রাজধানী এক্সপ্রেসে চলাকালীন তার তল্পিতল্পাসহ বাক্সটি হারিয়ে ফেলেন। মূলত বাক্সটি সিমলাবাসী এক ব্যবসায়ী মিঃ ধমিজার সাথে সেটা বদল হয়ে যায়। তিনি ব্যক্তিগত তদন্তকারী প্রদোষ চন্দ্র মিত্র ওরফে ফেলুদাকে নিয়োগ করেন তার হারিয়ে যাওয়া বাক্স উদ্ধারে করতে। তদন্ত করতে গিয়ে ফেলুদা, তোপসে ও জটায়ু খুঁজে পান বাক্সে ছিল বিখ্যাত ভূ-পর্যটক শম্ভুচরণ বোস লিখিত তিব্বত সম্পর্কে অপ্রকাশিত ভ্রমণকাহিনী অ্যা বেংগলি ইন লামাল্যান্ড-এর পাণ্ডুলিপি। সিধু জ্যাঠার কাছ থেকে ফেলুদা জানতে পারে এই পান্ডুলিপি সাহিত্যের এক অমুল্য সম্পদ। সেদিন ট্রেনে যারা ছিল তাদের সকলের কাছে খোঁজ নিয়ে ফেলুদা নিশ্চিত হয় বাক্স বদল হয়েছে সিমলা নিবাসী ধমীজার সাথে। তারা তিনজন সিমলা রওনা দেন। মাঝপথে দিল্লীতে হোটেলে ফেলুদার ওপর হামলা হয় ও বাক্স ছিনতাই হয়ে যায়। ফেলুদা বুঝতে পারে এতে আরও এমন কিছু যার জন্যে অপরাধীরা এই বাক্স পেতে সক্রিয় হয়ে উঠেছে। লালমোহন বাবু ওরফে জটায়ু আবিষ্কার করেন বাক্সে রাখা সুপুরির কৌটে লুকিয়ে রাখা আছে একটি মহামূল্যবান হীরে। বাক্স আসল মালিকের কাছে দিয়ে দীননাথ বাবুর বাক্সটি নিয়ে ফেরার পথে অজ্ঞাত আততায়ী তাদের পথ আটকায়। বরফে ঢাকা রাস্তায় ছোটখাটো লড়াইয়ের পর ধরা পড়ে আসল অপরাধী। ১৯৯৬ সালে এই গল্পের উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী (ফেলুদা), রবি ঘোষ (জটায়ু), শাশ্বত চট্টোপাধ্যায় (তোপসে), অজিত বন্দ্যোপাধ্যায়, বিভূ ভট্টাচার্য। বাক্স রহস্য বেতার নাট্যরূপায়নও হয়। যেখানে কন্ঠশিল্পী হিসেবে ছিলেন সৌমিত্র চট্টোপাধ্যায় (ফেলুদা), সন্তোষ দত্ত (জটায়ু), বিকাশ রায় (মি. পাকড়াশী) হারাধন বন্দ্যোপাধ্যায় (লাহিড়ী), বিপ্লব চট্টোপাধ্যায় (বিকাশবাবু) প্রমুখ। ফেলুদার গোয়েন্দাগিরি এবার কাণ্ড কেদারনাথে গোলাপী মুক্তা রহস্য ফেলুদা সমগ্র, feluda.net বাক্স-রহস্য, আইএমডিবিতে
রয়েল বেঙ্গল রহস্য (উপন্যাস)

রয়েল বেঙ্গল রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস। এই উপন্যাসটি ১৯৭৪ সালে প্রকাশিত হয়েছিল। ফেলুদা, তার খুড়তুতো ভাই তোপসে এবং লেখক জটায়ুসহ একটি ধাঁধা সমাধানের জন্য ভুটান সীমানার কাছে এক ধনী জমিদারের দ্বারা আমন্ত্রিত হন, যা গুপ্তধনের সন্ধান দেবে বলে ধারণা করা হয়। কিন্তু পরবর্তীতে জমিদারের ব্যক্তিগত সচিব তড়িতবাবুর রহস্যময় মৃত্যু ঘটে এবং জঙ্গলের গুজব, মানুষখেকো বাঘের উদয় হওয়ায় তা অপ্রত্যাশিত মোড় নেয়। ফেলুদা শুধু ধাঁধাই নয়, বাড়ির লুক্কায়িত ইতিহাস জেনে ফেলে, এবং শেষপর্যন্ত গভীর জংগলে মানুষখেকো বাঘের সম্মুখীন হয় সকলে। ২০১১ সালে এই কাহিনীর উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী, পরাণ বন্দ্যোপাধ্যায়, দেবেশ রায়চৌধুরী, সাহেব ভট্টাচার্য, বাসুদেব মুখোপাধ্যায়, বিভূ ভট্টাচার্য প্রমুখ। ফেলুদার গোয়েন্দাগিরি এবার কাণ্ড কেদারনাথে গোলাপী মুক্তা রহস্য ফেলুদা সমগ্র, feluda.net রয়েল বেঙ্গল রহস্য, আইএমডিবিতে ইন্টারনেট মুভি ডেটাবেজে রয়েল বেঙ্গল রহস্য (ইংরেজি)
গ্লাডউইন জেব

গ্লাডউইন জেব জাতিসংঘের প্রতিষ্ঠার পর এর ভারপ্রাপ্ত মহাসচিব হিসেবে দায়িত্ব পালন করেন। জাতিসংঘের প্রথম নির্বাচিত মহাসচিব টৃগভে হাভডেন লি দায়িত্ব গ্রহণের আগ পযন্ত গ্লাডউন জেব এই দায়িত্ব পালন করেন। তার কার্যকাল ছিল ২৪ অক্টোবর ১৯৪৫ থেকে ২ ফেব্রুয়ারি ১৯৪৬ পর্যন্ত। গ্লাডউইন জেব আমেরিকা অধিবাসী ছিলেন।
মোহাম্মদ ইরফান আলী

মোহাম্মদ ইরফান আলী (ইংরেজি: Mohammad Irfan Ali); (জন্মঃ ১ জুলাই ১৯৮৪) হলেন একজন ভারতীয় সঙ্গীতশিল্পী। তিনি হায়দ্রাবাদে জন্মগ্রহণ করেন এবং অল সেন্ট উচ্চ বিদ্যালয় থেকে তার স্কুল জীবন সম্পন্ন করেন; যেখানে তিনি তার স্কুলের বার্ষিক প্রতিযোগিতা অনুষ্ঠানের শেষে তার গানের প্রতিভা অসাধারণ প্রতিভা প্রকাশ করেন। তিনি "জো জিতা ওহি সুপার স্টার ২" খেতাব বিজয়ী। এছাড়াও তিনি "আমুল স্টার ভয়েস অব ইন্ডিয়া" এবং জি টিভি "এর সা রে গা মা পা" এর অন্যতম সুপরিচিত একজন প্রতিযোগী। তিনি মণি রত্নমের রাবন চলচ্চিত্রে সর্বপ্রথম প্লেব্যাক শিল্পী হিসেবে আত্মপ্রকাশ করেন। এরপর তিনি ২০১১ সালে ইমরান হাশমি অভিনীত মার্ডার ২ এর জনপ্রিয় গান ফির মোহাব্বাতে কন্ঠ দেন। ইরফান বান্টি ওয়ালিয়ার "লামহা" চলচ্চিত্রের রেহমাত জারা গানের জন্য শ্রেষ্ঠ তরুন উদীয়মান আত্মপ্রকাশকারী শিল্পীর পুরস্কার লাভ করেন। আসিফ আকবর জাভেদ আলী Small town's big hope on Jo Jeeta Wohi Superstar 2! ওয়েব্যাক মেশিনে আর্কাইভকৃত ৪ নভেম্বর ২০১৩ তারিখে entertainment.oneindia.in (April 6, 2012) Shekhar http://m.timesofindia.com/Entertainment/Bengali/Music/Behne-de-singer-makes-Tolly-debut/articleshow/33235448.cms Mohammed Irfan Ali Official Website Facebook page
সরকারি কেশব চন্দ্র কলেজ

সরকারি কেশব চন্দ্র কলেজ (ইংরেজি: Govt. Keshab Chandra College) বাংলাদেশের ঝিনাইদহ জেলার একটি শিক্ষা প্রতিষ্ঠান। এর যাত্রা ১৯৫৯ সালের ২০ই নভেম্বর ঝিনাইদহ শহরের প্রখ্যাত মটরগাড়ী ব্যবসায়ী বাবু কেশব চন্দ্র পাল মহাশয়ের দানপত্রে স্বাক্ষরদানের মাধ্যমে শুরু হয়। ১৯৬০ সালের তৎকালীন ঝিনাইদহ মহকুমার শিক্ষানুরাগী ব্যক্তিবর্গের প্রচেষ্টায় এটি প্রতিষ্ঠিত হয়। তৎকালীন ঝিনাইদহ শহরের বিশিষ্ট সমাজসেবক বাবু কেশব চন্দ্র পাল এই কলেজটির প্রতিষ্ঠাতা পুরষ। তিনি কলেজটির মূলভবন (বর্তমান এটি অধ্যক্ষের কার্যালয় হিসেবে ব্যবহৃত হচ্ছে) ও জমি দান করেন এবং তার নামানুসারে কলেজটির নামকরণ করা হয়। ঝিনাইদহ মহকুমার তৎকালীন এসডিও জনাব এম.কে আনোয়ার (সিএসপি) এই কলেজটি প্রতিষ্ঠায় অগ্রণী ভূমিকা পালন করেন। ১৯৮০ সালে কলেজটি সরকারিকরণ করা হয়। বর্তমানে প্রতিষ্ঠানটিতে উচ্চ মাধ্যমিক, ডিগ্রি, ১৪টি বিষয়ে স্নাতক ও ৫টি বিষয়ে স্নাতকোত্তর শ্রেণীতে সর্বমোট ১২০০০ ছাত্রছাত্রী কে পাঠদান করা হচ্ছে। এইচ.এস.সি বিজ্ঞান বিভাগ বাণিজ্য বিভাগ মানবিক বিভাগ বাংলা বিভাগ পদার্থবিজ্ঞান বিভাগ রাষ্ট্রবিজ্ঞান বিভাগ ইংরেজি বিভাগ দর্শন বিভাগ গণিত বিভাগ রসায়ন বিভাগ অর্থনীতি বিভাগ ব্যবস্থাপনা বিভাগ ইতিহাস ও সাংস্কৃতি বিভাগ উদ্ভিদ বিজ্ঞান বিভাগ হিসাব বিজ্ঞান বিভাগ প্রণিবিজ্ঞান বিভাগ পাঠ গ্রহণের পাশাপাশি শিক্ষার্থীরা বাংলাদেশ ন্যাশনাল ক্যাডেট কোর, রোভার স্কাউট, গার্ল-ইন-রোভার এবং রেডক্রিসেন্ট এর মতো সমাজসেবামূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় এবং জাতীয় পর্যায়ে খেলাধুলা ও সাংস্কৃতিক অনুষ্ঠানে অংশগ্রহণ করে থাকে। প্রশাসনিক ভবন দর্শন বিভাগ এসেম্বলিরত শিক্ষকমন্ডলী ও শিক্ষার্থী অনার্স ভবন মোঃ মসিউর রহমান - ঝিনাইদহ-২ আসনের ৪ বার নির্বাচিত সংসদ সদস্য। আল ইমরান - যুগ্ম সাধারন সম্পাদক, ঝিনাইদহ জেলা ছাত্রলীগ "সংরক্ষণাগারভুক্ত অনুলিপি"। ১২ মে ২০১৪ তারিখে মূল থেকে আর্কাইভ করা। সংগ্রহের তারিখ ১০ জুন ২০১৪।  "Official website / K.C. college , Jhenaidah"। ৯ জুন ২০১৪ তারিখে মূল থেকে আর্কাইভ করা। সংগ্রহের তারিখ ১০ জুন ২০১৪।
রাহাত ফাতেহ আলী খান

রাহাত ফাতেহ আলী খান (ইংরেজি: Rahat Fateh Ali Khan, (উর্দু: راحت فتح علی خان‎‎) (জন্ম: ডিসেম্বর ৯, ১৯৭৪) হলেন একজন পাকিস্তানি সঙ্গীত শিল্পী; যিনি প্রাথমিকভাবে মুসলিম সুফি হিসেবে ভক্তিমুলক গান গাইতেন। তিনি ওস্তাদ নুসরাত ফাতেহ আলী খানের ভাস্তে এবং ওস্তাদ ফররুখ ফতেহ আলী খান পুত্র। এছাড়াও তিনি পুরাণখ্যাত কাওয়ালি শিল্পী ফাতেহ আলী খানের নাতি হন। কাওয়ালি ছাড়াও, তিনি গজল গাইতেন এবং অন্যান্য মৃদু সঙ্গীতেও খ্যাতি রয়েছে। তিনি বলিউডের জনপ্রিয় একজন নেপথ্য সঙ্গীতশিল্পী হিসেবে সুপরিচিত। তাঁর গাওয়া প্রথম বাংলা গান 'তোমার-ই নাম লেখা' এবং গানের লিখেছে বাংলাদেশি গীতিকার রবিউল আউয়াল। গানটি গেয়ে তিনি বাংলাদেশে বেশ প্রশংসিত হয়। [১] রাহাত পাকিস্তানের পাঞ্জাব প্রদেশের ফয়সালাবাদে (পূর্বে লায়ালপুর নামে পরিচিত) কাওয়ালী এবং শাস্ত্রীয় ঐতিহ্যগত সঙ্গীতশিল্পীদের একটি পরিবারে জন্মগ্রহণ করেন।] তিনি ফারুখ ফাতেহ আলী খানের সন্তান। তিনি তার চাচা শাস্ত্রীয় সঙ্গীত ও কাওয়ালী শিল্পী নুসরাত ফাতেহ আলী খান এর কাছ থেকে সঙ্গীতের তালিম লাভ করেন। রাহাতকে তার চাচা ওস্তাদ নুসরাত ফাতেহ আলী খান কর্তৃক কাওয়ালী সঙ্গীতের ঐতিহ্যেকে ধারণ করার লক্ষ্যে তৈরী করেন এবং মাত্র তিন বছর বয়স থেকে তিনি তার চাচা ও পিতার সাথে গাওয়া শুরু করেন। "Rahat Fateh Ali Khan Information"। Answers.com। সংগ্রহের তারিখ ৪ আগস্ট ২০১০।  Pallavi Jassi (২০ এপ্রিল ২০০৮)। "Sufi sublime"। The Indian Express। ৩ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১০ জুন ২০১৪।  "Prince of Qawwalis"। ২৬ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১১ জুন ২০১৪।  al., Sarina Singh ... et (২০০৮)। Pakistan & the Karakoram Highway. (7th ed. সংস্করণ)। Footscray, Vic.: Lonely Planet। আইএসবিএন 9781741045420। উদ্ধৃতি শৈলী রক্ষণাবেক্ষণ: অতিরিক্ত লেখা (link) M. Sheikh, A. Sheikh (২০১২)। Who's Who: Music in Pakistan। Xlibris Corporation, 2012। আইএসবিএন 9781469191591।  উইকিমিডিয়া কমন্সে রাহাত ফাতেহ আলী খান সংক্রান্ত মিডিয়া রয়েছে। ইন্টারনেট মুভি ডেটাবেজে রাহাত ফাতেহ আলী খান (ইংরেজি) Rahat Fateh Ali Khan Biography All Music Guide
ডবল ফেলুদা

ডবল ফেলুদা, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। ডবল ফেলুদা হল দুটি ফেলুদা কাহিনীর সমাহার। অপ্সরা থিয়েটারের মামলা ও ভূস্বর্গ ভয়ংকর এই দুটি উপন্যাস নিয়ে রচিত সত্যজিত রায়ের এই বইতে ফেলুদাকে দুই জায়গায় তদন্তে দেখা যায়। প্রথম উপন্যাসে ফেলুদা কলকাতায় একটি থিয়েটার কর্মীর নিখোঁজ ও খুনের রহস্য সমাধান করে ঘরে বসে। তাকে এই তদন্তে সাহায্য করে তোপসে ও লালমোহন গাঙ্গুলি। অন্য উপন্যাসের পটভূমি কাশ্মীর। সেখানে বেড়াতে গেলে একজন অবসরপ্রাপ্ত বিচারকের হত্যার কিনারা করে ফেলুদা। ডবল ফেলুদা (চলচ্চিত্র) "ফেলুদা-সিরিজের সেরা সম্পদ ডবল ফেলুদা"। sangbadpratidin (ইংরেজি ভাষায়)। সংগ্রহের তারিখ ২০২২-০১-১২।  "ডবল ফেলুদা - সত্যজিৎ রায়"। www.rokomari.com (ইংরেজি ভাষায়)। সংগ্রহের তারিখ ২০২২-০১-১২।  "ডবল ফেলুদা"। www.prothoma.com। সংগ্রহের তারিখ ২০২২-০১-১২।
ডাঃ মুনসীর ডায়রি

ডাঃ মুনসীর ডায়রি, সত্যজিৎ রায় রচিত গোয়েন্দা কাহিনী ফেলুদা সিরিজের একটি গল্পের বই। একটি ডাইরিকে কেন্দ্র করে কাহিনী আবর্তিত হয়। ২০০০ সালে এই গল্পের উপর ভিত্তি করে সন্দীপ রায় টিভি চলচ্চিত্র নির্মাণ করেন, যা ইটিভি বাংলা চ্যানেলে প্রচারিত হয়। এই চলচ্চিত্রটিতে প্রধান চরিত্রে অভিনয় করেন সব্যসাচী চক্রবর্তী, শুভেন্দু চট্টোপাধ্যায়, শাশ্বত চট্টোপাধ্যায়, দ্বীপঙ্কর দে, শংকর চক্রবর্তী, কৌশিক সেন, অরিন্দম শীল, ব্রততী বন্দ্যোপাধ্যায়, বিভূ ভট্টাচার্য। ফেলুদার গোয়েন্দাগিরি এবার কাণ্ড কেদারনাথে গোলাপী মুক্তা রহস্য ইন্টারনেট মুভি ডেটাবেজে ডাঃ মুনসীর ডায়রি (ইংরেজি) ফেলুদা সমগ্র, feluda.net ডাঃ মুনসীর ডায়রি আইএমডিবিতে
শকুন্তলার কণ্ঠহার

শকুন্তলার কণ্ঠহার, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। ফেলুদা, তোপসে এবং লালমোহন বাবু লক্ষ্ণৌ ভ্রমণ করতে গিয়ে হেক্টর জয়ন্ত বিশ্বাসের সঙ্গে পরিচয় হয়। জয়ন্তবাবু ফেলুদা বাহিনীকে তার বাড়িতে এক পার্টিতে আমন্ত্রণ করেন। জয়ন্তবাবুর শাশুড়ি প্রাক্তন খ্রিস্টান অভিনেত্রী শকুন্তলা দেবীর একটি মূল্যবান কন্ঠহার এই পার্টিতে চুরি হয়। এই চুরির তদন্তে জড়িয়ে পড়ে ফেলুদা। তদন্ত চলাকালে জয়ন্তবাবুর বন্ধু সুকিয়াস খুন হন। এই কাহিনীতে জয়ন্তবাবুর কন্যা মেরি শীলা বিশ্বাসের একটা ভূমিকা রয়েছে।
ভূস্বর্গ ভয়ংকর

ভূস্বর্গ ভয়ংকর, সত্যজিৎ রায় রচিত গোয়েন্দা কাহিনী ফেলুদা সিরিজের একটি ছোট গল্প। এই ক্ষেত্রে, ফেলুদা এবং তার দল কাশ্মীরের শ্রীনগরে যান এবং তারা সেখানে একটি রহস্য খুঁজে পান। যেখানে বিচারক রহস্যময় অবস্থায় মারা যায়। পরে ফেলুদা বিচারক হত্যাকারীকে খুঁজে বের করতে যারা তার অসাধারণ মস্তিষ্ক ব্যবহার করে। এই প্রধান রহস্য মধ্যে আরও অনেক উপ চক্রান্ত আছে। স্বাভাবিকভাবেই ফেলুদা রহস্য সমাধান করে। ডাঃ মুনসীর ডায়রি গোরস্থানে সাবধান! গ্যাংটকে গন্ডগোল
গোরস্থানে সাবধান!

গোরস্থানে সাবধান! সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস। একটি গোরস্থান, কিছু খুন, আর রহস্যে মোড়া কিছু ঘটনাকে কেন্দ্র করে কাহিনী আবর্তিত হয়। রহস্যটি শুরু হয়েছিল একটি মূল্যবান ঘড়ি নিয়ে। ২০১০ সালে এই কাহিনীর উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী, সাহেব ভট্টাচার্য, বিভূ ভট্টাচার্য। ফেলুদার গোয়েন্দাগিরি এবার কাণ্ড কেদারনাথে গোলাপী মুক্তা রহস্য ইন্টারনেট মুভি ডেটাবেজে গোরস্থানে সাবধান! (ইংরেজি) ফেলুদা সমগ্র ওয়েব্যাক মেশিনে আর্কাইভকৃত ১৮ আগস্ট ২০১৪ তারিখে, feluda.net প্রতিবেদক, নিজস্ব। "বঙ্গের গোয়েন্দা-চরিত্র"। Prothomalo। সংগ্রহের তারিখ ২০২০-১২-৩০। [স্থায়ীভাবে অকার্যকর সংযোগ] "Gorosthane Sabdhan"। Sabyasachi Chakrabarty, Saheb Bhattacharjee, Bibhu Bhattacharya, Anjan Adhya। ২০১০-১২-১০।  "ফের ফেলুদা: পর্দায় প্রদোষ সি. মিটারের হিসেব নিকেশ"। Indian Express Bangla। ২০১৯-১১-০৬। সংগ্রহের তারিখ ২০২০-১২-৩০।
গোঁসাইপুর সরগরম

গোঁসাইপুর সরগরম (১৯৭৬), সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। জীবন মল্লিক গোঁসাইপুর জমিদারের একমাত্র ছেলে। তার বাবা কলকাতার ব্যবসায়ী। এদিকে আত্মারাম বাবু গোঁসাইপুর জমিদারি দখল করার চক্রান্ত করেন। তিনি জমিদার ও জীবনের মাঝে ঝামেলা বাঁধাতে সমর্থ হন। ফলশ্রুতিতে জমিদার মানসিক রুগীতে পরিণত হন। জীবন মল্লিক এরূপ পরিস্থিতিতে রহস্য উদ্ধার করতে গোয়েন্দা ফেলুদার শরণাপন্ন হন। গোঁসাইপুর সরগরম উপন্যাসকে উপজীব্য করে ১৯৯৬ সালে সন্দীপ রায়ের পরিচালনায় টিভি চলচ্চিত্র নির্মিত হয়, যেখানে সব্যসাচী চক্রবর্তী, রবি ঘোষ, শ্বেতা চ্যাটার্জী, ভারতী দেবী, সত্য বন্দ্যোপাধ্যায়, দিব্য ভট্যাচার্য প্রমুখ অভিনয় করেন। ফেলুদা ফেলুদার গোয়েন্দাগিরি জয়বাবা ফেলুনাথ গোঁসাইপুর সরগরম ওয়েব্যাক মেশিনে আর্কাইভকৃত ১৭ জুলাই ২০১৪ তারিখে, ইবুকমেলা ফেলুদা-৩০, গোঁসাইপুর সরগরম[স্থায়ীভাবে অকার্যকর সংযোগ]
হত্যাপুরী

হত্যাপুরী (১৯৭৯), সত্যজিৎ রায় রচিত গোয়েন্দা কাহিনী ফেলুদা সিরিজের একটি অপরাধ উপন্যাস। ভারতের ওড়িশা রাজ্যের পুরী শহরে কাহিনীর পটভূমি হওয়ায় এর শিরোনাম হত্যাপুরী। জুনের তাপ ও ​​কলকাতার আর্দ্রতায় (সাথে আরোও ঘন ঘন বিদ্যুৎ ব্যর্থতা) বিরক্ত হয়ে প্রদোষ চন্দ্র মিত্র (ফেলুদা), তোপসে ও লালমোহন বাবু ওরফে জটায়ু অবকাশ যাপনের জন্য পুরী যান। কিন্তু সেখানের সবাই তো আর ছুটি কাটাতে আসেনি। জনাব ডিজি সেনের, বয়স্ক ভদ্রলোক, পুঁথি সংগ্রহ করার শখকে কেন্দ্র করে রহস্য আবর্তিত হয়। তিনি একজন প্রকৃত সংগ্রাহক এবং প্রত্যাশিত ক্রেতাদের কাছ থেকে লোভনীয় প্রস্তাব প্রত্যাখ্যান করেন। তবে, একদল লোক তার সংগ্রহ থেকে সবচেয়ে মূল্যবান পাণ্ডুলিপি চুরি করার মনস্থির করে। কাহিনীতে একটি বড় মোড় নেয় যখন চুরির মূল সন্দেহভাজন হত্যা হয়। ফেলুদা ফেলুদার গোয়েন্দাগিরি জয়বাবা ফেলুনাথ
খানজাহান আলী থানা

খানজাহান আলী থানা বাংলাদেশের খুলনা বিভাগের খুলনা জেলার অন্তর্গত একটি থানা। পীর খান জাহান আলীর নামে নামাঙ্কিত। মুলত যায়গাটি বিসিক শিল্পনগরীর মধ্যেই এর অবস্থান। বিসিক শিরোমণি আবার খুলনা জেলার ফুলতলা উপজেলার একটি বৃহৎ গ্রাম বলে পরিচিত। খানজাহান আলী থানার অবস্থান ২২°৫৩´ থেকে ২২°৫৫´ উত্তর অক্ষাংশ এবং ৮৯°২৯´ থেকে ৮৯°৩১´ পূর্ব দ্রাঘিমাংশ। এখানে শিক্ষার হার পুরুষ ৭৮.৮৯%, মহিলা ৬৭.৯৩%। গিলাতলা মাধ্যমিক বিদ্যালয় গিলাতলা মধ্যপাড়া সতন্ত্র ইবতেদায়ী মাদ্রাসা গিলাতলা দাখিল মাদ্রাসা ক্যান্টনমেন্ট পাবলিক সেকেন্ডারি স্কুল ক্যান্টনমেন্ট পাবলিক স্কুল এন্ড কলেজ জাহানাবাদ ইংলিশ স্কুল খানজাহান আলী আদর্শ কলেজ খুলনা প্রকৌশল ও প্রযুক্তি বিশ্ববিদ্যালয় শিরোমণি মাধ্যমিক বিদ্যালয় শিরোমণি হাফিজিয়া মাদ্রাসা শিরোমণি আলিম মাদ্রাসা আটরা গিলাতলা সরকারী প্রাথমিক বিদ্যালয় আটরা শ্রীনাথ মাধ্যমিক বিদ্যালয় মশিয়ালী মাধ্যমিক বিদ্যালয় মশিয়ালী দারুল উলুম দাখিল মাদ্রাসা আলিম ইস্টার্ন মাধ্যমিক বিদ্যালয় এলাকার প্রধান কৃষি ফসল ধান, পাট, পান, সুপারি।
নবকুমার ইন্সটিটিউশন

নবকুমার ইন্সটিটিউশন ও ড. শহীদুল্লাহ কলেজ বাংলাদেশের ঢাকা শহরের উমেশ দত্ত সড়কে (৭ নং বকশীবাজার সড়ক) অবস্থিত শতবর্ষী শিক্ষা প্রতিষ্ঠান। পুরান ঢাকার এই শিক্ষা প্রতিষ্ঠানটি ১৯১৬ সালে প্রতিষ্ঠিত হয়। এর নামকরণ করা হয় এলাকার জমিদার নবকুমারের নামানুসারে। প্রতিষ্ঠানটি শহরের বকশীবাজার এলাকায় বেগম বদরুন্নেসা সরকারি মহিলা কলেজ ও সরকারি মাদ্রাসা-ই-আলিয়া, ঢাকার মাঝে অবস্থিত। প্রতিষ্ঠানটি পুরনো ঢাকার অভিজাত পরিবার গুলির বাসস্থান লালবাগ, ইসলামপুর, ওয়ারীসহ গোটা ঢাকার বিত্তবান, সম্মানিত ও বিশিষ্টজনের সন্তানদের লেখাপড়ার অন্যতম পছন্দের প্রতিষ্ঠান ছিল। পুরান ঢাকার অভিজাত এলাকায় শিক্ষার বিস্তার ঘটাতে ১৯১৬ সালে তৎকালীন জমিদার বাবু নবকুমার এই শিক্ষায়তন প্রতিষ্ঠা করেছিলেন। তাঁর নামেই প্রতিষ্ঠানটির নামকরণ করা হয়। ১৯৭৩ সাল পর্যন্ত এর শুধু বিদ্যালয় শাখা চালু ছিল। সেই বছর এর কলেজ শাখা শুরু হয়। বর্তমানে ঢাকার মিরপুরে অবস্থিত সরকারি বাঙলা কলেজে শ্রেণীপাঠ নবকুমার ইন্সটিটিউশনে শুরু হয়েছিল। মুহম্মদ শহীদুল্লাহ বাংলা কলেজে অধ্যাপনা করতেন। তাঁর স্মরণে নবকুমার ইন্সটিটিউশনের কলেজ অংশটির নাম ড. শহীদুল্লাহ কলেজ করা হয়। স্বাধীনতা পূর্ব সময়ের কৃতি অ্যাথলেট ও মুক্তিযোদ্ধা এ কে এম মিরাজ উদ্দিন এই প্রতিষ্ঠান হতে মাধ্যমিক শিক্ষা সম্পন্ন করেছিলেন। ১৯৬৯ এর গণ-অভ্যুত্থানে নিহত কর্মী মতিউর রহমান নবকুমার ইন্সটিটিউটের দশম শ্রেনীর ছাত্র ছিলেন। সাবেক তথ্য ও যোগাযোগ মন্ত্রী নাজমুল হুদা এই প্রতিষ্ঠানের ছাত্র ছিলেন। "Nabakumar Institution & Dr. Shahidullah College"। সহপাঠি। সংগ্রহের তারিখ ২০২০-০৩-১৭। [স্থায়ীভাবে অকার্যকর সংযোগ] "শতবর্ষে নবকুমার ইন্সটিটিউশন ও ড. শহীদুল্লাহ কলেজ"। দৈনিক যুগান্তর। ২০১৫-০৬-২২। সংগ্রহের তারিখ ২০২০-০৩-১৭।  "নবকুমার ইনস্টিটিউট"। বাংলাপিডিয়া। ২০২০-০৫-০৯ তারিখে মূল থেকে আর্কাইভ করা। সংগ্রহের তারিখ ২০২০-০৩-১৭।  "বিস্মৃতির অতলে মানিকগঞ্জের শহীদ মিরাজ"। বাংলানিউজ২৪.কম। ২০১১-১২-২৭। সংগ্রহের তারিখ ২০২০-০৩-১৭।  "শতবর্ষ উদ্‌যাপন করলো ঐতিহ্যবাহী 'নবকুমার ইন্সটিউশন'"। চ্যানেল আই অনলাইন। ২০১৫-১২-১৯। ২০২০-০৫-০৮ তারিখে মূল থেকে আর্কাইভ করা। সংগ্রহের তারিখ ২০২০-০৩-১৭।